CELEX: 31994D0327
Language: el
Date: 1994-05-19 00:00:00
Title: 94/327/ΕΚ: Απόφαση της Επιτροπής της 19ης Μαΐου 1994 για τον καθορισμό των κριτηρίων σχετικά με τον ετήσιο έλεγχο των πουλερικών αναπαραγωγής για ψευδοπανώλη, κατ' εφαρμογή του άρθρου 12 παράγραφος 2 της οδηγίας 90/539/ΕΟΚ του Συμβουλίου (Κείμενο που παρουσιάζει ενδιαφέρον για τον ΕΟΧ)

Avis juridique important

|

31994D0327

94/327/ΕΚ: Απόφαση της Επιτροπής της 19ης Μαΐου 1994 για τον καθορισμό των κριτηρίων σχετικά με τον ετήσιο έλεγχο των πουλερικών αναπαραγωγής για ψευδοπανώλη, κατ' εφαρμογή του άρθρου 12 παράγραφος 2 της οδηγίας 90/539/ΕΟΚ του Συμβουλίου (Κείμενο που παρουσιάζει ενδιαφέρον για τον ΕΟΧ)  

Επίσημη Εφημερίδα αριθ. L 146 της 11/06/1994 σ. 0017 - 0018 Φινλανδική ειδική έκδοση: Κεφάλαιο 3 τόμος 58 σ. 0049  Σουηδική ειδική έκδοση: Κεφάλαιο 3 τόμος 58 σ. 0049 

ΑΠΟΦΑΣΗ ΤΗΣ ΕΠΙΤΡΟΠΗΣ της 19ης Μαΐου 1994 για τον καθορισμό των κριτηρίων σχετικά με τον ετήσιο έλεγχο των πουλερικών αναπαραγωγής για ψευδοπανώλη, κατ' εφαρμογή του άρθρου 12 παράγραφος 2 της οδηγίας 90/539/ΕΟΚ του Συμβουλίου (Κείμενο που  παρουσιάζει ενδιαφέρον για τον ΕΟΧ) (94/327/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  την οδηγία 90/539/ΕΟΚ του Συμβουλίου της 15ης Οκτωβρίου 1990 σχετικά με τους όρους υγειονομικού ελέγχου που διέπουν τις ενδοκοινοτικές συναλλαγές και τις εισαγωγές πουλερικών και αυγών για επώαση από τρίτες χώρες (1), όπως τροποποιήθηκε τελευταία από  την οδηγία 93/120/ΕΟΚ (2), και ιδίως το άρθρο 12 παράγραφος 2,  Εκτιμώντας:  ότι στη μεθοδολογία εκτέλεσης ορολογικών δοκιμασιών για ψευδοπανώλη των ορνίθων πρέπει να περιληφθούν και οι λεπτομέρειες της δειγματοληπτικής διαδικασίας, η διαδικασία διεξαγωγής των δοκιμασιών και η ερμηνεία των αποτελεσμάτων τους- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:   Άρθρο 1  Η ορολογική δοκιμασία ανίχνευσης αντισωμάτων της ψευδοπανώλους η οποία αναφέρεται στη δεύτερη περίπτωση του άρθρου 12 παράγραφος 2 της οδηγίας 90/539/ΕΟΚ πρέπει να πληροί τους όρους του παραρτήματος.   Άρθρο 2  Η παρούσα απόφαση εφαρμόζεται από 1η Ιανουαρίου 1995.   Άρθρο 3  Η παρούσα απόφαση απευθύνεται στα κράτη μέλη.  Βρυξέλλες, 19 Μαΐου 1994.  Για την Επιτροπή Rene STEICHEN Μέλος της Επιτροπής  (1) ΕΕ αριθ. L 303 της 31. 10. 1990, σ. 6.  (2) ΕΕ αριθ. L 340 της 31. 12. 1993, σ. 35.      ΠΑΡΑΡΤΗΜΑ   Ετήσια ορολογική δοκιμασία ανίχνευσης αντισωμάτων της ψεδοπανώλους στα πουλερικά αναπαραγωγής των κρατών μελών ή περιοχών των κρατών μελών με καθεστώς μη εμβολιασμού  1. Δειγματοληψία αίματος Όλα τα πουλερικά αναπαραγωγής πρέπει να υποβάλλονται δειγματοληπτικά σε εξέταση ως εξής: πρέπει να λαμβάνονται δείγματα αίματος από 60 τουλάχιστον πτηνά που επιλέγονται τυχαία και υποβάλλονται στη δοκιμασία αναστολής αιμοσυγκόλλησης (ΗΙ) σύμφωνα με τη  διαδικασία που περιγράφεται στο σημείο 2.  2. Διαδικασία α) Τοποθετούνται 0,025 ml PBS σε όλα τα βοθρία πλαστικού τρυβλίου μικροτηλοδότησης (βοθρία με πυθμένα σε σχήμα V).  β) Τοποθετούνται 0,025 ml ορού στο πρώτο βοθρίο του τρυβλίου.  γ) Χρησιμοποιείται αραιωτικό μικροτηλοδότησης για διπλές αραιώσεις του ορού κατά πλάτος του τρυβλίου.  δ) Προστίθεται 0,025 ml αραιωμένου αλλαντοϊκού υγρού που περιέχει 4 ή 8 HAU.  ε) Γίνεται ανάμειξη με ελαφρό κτύπημα και τοποθετείται το τρυβλίο σε θερμοκρασία 4o C επί 60 τουλάχιστον λεπτά ή σε θερμοκρασία περιβάλλοντος επί 30 τουλάχιστον λεπτά.  στ) Προστίθεται 0,025 ml ερυθροκυττάρων 1 % σε όλα τα βοθρία.  ζ) Γίνεται ανάμειξη με πολύ ελαφρό κτύπημα και το όλο τοποθετείται σε θερμοκρασία 4o C.  η) Τα τρυβλία "αναγιγνώσκονται" 30-40 λεπτά αργότερα όταν τα ερυθροκύτταρα ελέγχου έχουν κατασταλάξει. Προς τούτο, φέρεται η πλάκα σε κεκλιμένη θέση και παρατηρείται εάν υπάρχει ή όχι δακρυόσχημη ροή με τον ίδιο ρυθμό όπως στα βοθρία ελέγχου που  περιέχουν ερυθροκύτταρα (0,025 ml) και PBS (0,05 ml).  θ) Τίτλος Hl είναι η υψηλότερη αραίωση αντιορού που προκαλεί πλήρη αναστολή 4 ή 8 μονάδων ιού [κάθε δοκιμασία πρέπει να περιλαμβάνει μία τιτλοδότηση αιμοσυγκολλητίνης (ΗΑ) για την επιβεβαίωση της παρουσίας των απαιτούμενων μονάδων ΗΑ (HAU)].  ι) Η εγκυρότητα των αποτελεσμάτων εξαρτάται από τη λήψη τίτλου κατώτερου από 23 για 4 HAU ή 22 για 8 HAU με τον αρνητικό ορό μάρτυρα και τίτλου που να απέχει λιγότερο από μία αραίωση από το γνωστό τίτλο του θετικού ορού μάρτυρος.  3. Ερμηνεία των αποτελεσμάτων Το χρησιμοποιούμενο αντίγονο επηρεάζει τη στάθμη στην οποία θεωρείται θετικός ένας ορός:  - για 4 HAU θετικός ορός θεωρείται εκείνος που παρουσιάζει τίτλο 24 ή μεγαλύτερο,  - για 8 HAU θετικός ορός θεωρείται εκείνος που παρουσιάζει τίτλο 23 ή μεγαλύτερο.